รถ Mobile พาณิชย์...ลดราคา! ช่วยประชาชน กระตุ้นเศรษฐกิจฐานราก จังหวัดยโสธร
สำนักงานพาณิชย์จังหวัดยโสธร ติดตามการจำหน่ายสินค้าโครงการรถ Mobile พาณิชย์...ลดราคา! ช่วยประชาชน กระตุ้นเศรษฐกิจฐานราก จังหวัดยโสธร ตามนโยบายของนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ โดยมีผู้แทนฝ่ายปกครองในพื้นที่อำนวยความสะดวกในการตั้งจุดจำหน่ายสินค้า จังหวัดยโสธรได้รับอนุมัติรถ Mobile  จำหน่ายสินค้าตามโครงการฯ จำนวน 6 คัน ครอบคลุมพื้นที่ 9 อำเภอ 78 ตำบล 360 จุดจำหน่าย  รวมระยะเวลา 30 วันๆ ละ 12 จุด ระหว่างวันที 11 สิงหาคม – 9 กันยายน 2564 โดยการนำสินค้าอุปโภคบริโภคที่จำเป็นต่อการครองชีพ มากกว่า 70 รายการ เช่น ไข่ไก่ ข้าวสาร น้ำมันพืช  น้ำตาลทราย เครื่องปรุงรส รวมทั้งสินค้าผลิตภัณฑ์ชุมชน จำหน่ายให้กับประชาชนในหมู่บ้าน/ชุมชน ในราคาประหยัดหรือราคาทุน ต่ำกว่าราคาท้องตลาด 20-60 % เพื่อลดค่าครองชีพให้กับประชาชน ภายใต้มาตรการป้องกันการแพร่ระบาดของเชื้อไวรัสโควิด -19 D-M-H-T-T-A จากการดำเนินโครงการฯ ดังกล่าว มีประชาชนให้ความสนใจและทยอยซื้อสินค้าอย่างต่อเนื่อง สินค้าที่ขายดี ได้แก่ ไข่ไก่ น้ำมันพืช น้ำตาลทราย เครื่องปรุงรส และผงชูรส ส่วนมูลค่าการจำหน่ายวันที่ 21 สิงหาคม 2564 จำนวน 85,390 บาท ลดค่าครองชีพ จำนวน 21,348 บาท  ประชาชนร่วมซื้อสินค้า จำนวน 446 คน มูลค่าการจำหน่ายสะสมตั้งแต่วันที่ 11-21 สิงหาคม  2564 จำนวน 744,162 บาท ลดค่าครองชีพสะสม จำนวน 192,103 บาท ประชาชนให้ความสนใจซื้อสินค้าสะสม 4,417 คน เฉลี่ย 168 บาท/คน